NaiveNeuron/SloPal huggingface dataset:
P. Paška, predseda NR SR: (2008-07-02):
(Hlasovanie). 140 prítomných, 79 za, 54 proti, 6 sa zdržalo, 1 nehlasoval. Konštatujem, že sme schválili návrh novely zákona č. 656/2004 Z. z. o energetike . Pani poslankyňa Damborská bude uvádzať hlasovanie v druhom čítaní o návrhu pánov poslancov Rafaela Rafaja, Jána Slotu a Rudolfa Pučíka na vydanie zákona, ktorým sa mení a dopĺňa zákon č. 274/2007 Z. z.  o príplatku k dôchodku politickým väzňom. Je to tlač 624.
Beblavý, Miroslav, poslanec NR SR (2018-05-25):
Ďakujem, pani predsedajúca. Nech nám vaše predsedovanie ako bývalej žurnalistke prinesie lepšiu karmu ako za predchádzajúceho predsedajúceho k týmto zákonom. A, kolegyne, kolegovia, chcem len stručne vystúpiť, lebo vystúpil som k tomu návrhu, ktorý dával povinnosť verejnoprávnym médiám robiť investigatívnu žurnalistiku, a tento zákon je dvojičkou k nemu, tak preto som cítil potrebu vystúpiť, lebo on vydáva situáciu, kde štát bude financovať aj pre súkromné média investigatívnu žurnalistiku. To je samozrejme veľmi citlivá vec, keď štát financuje média. My sme aj zvažovali, či to, či to spraviť, ale ten náš návrh je taký, že zákon síce garantuje sumu, ktorou má byť milión eur ročne, tá, priznám sa, pochádza aj symbolicky, jak si pamätáte, z toho milióna eur na stole, ktorý nás všetkých zhrozil vtedy, ale je to aj suma, ktorá by naozaj pomohla. A zároveň je to suma, ktorá pre štát nie je dnes žiadnou reálnou prekážkou. A my navrhujeme, aby ten milión eur štát cez Úrad vlády nerozdeľoval, aby on neurčoval, že to pôjde, ja neviem, Marekovi Vagovičovi alebo Zuzane Petkovej, lebo to by naozaj nebolo asi prijateľné ani pre jednu, ani pre druhú stranu. My navrhujeme, aby samotné média sa dohodli a vytvorili si vlastné združenie, ktoré o tom bude rozhodovať, aby štát takémuto združeniu dal dotáciu. To znamená, medzi novinárov a štát a politikov sa musí dostať pomerne pevná bariéra, ktorá nebude ohrozovať ich nezávislosť. Takže to som chcel len do vysvetliť a chcel som povedať, že tak ako je dôležité, aby sme budovali investigatívnu žurnalistiku vo verejnoprávnych médiách, tak je dôležité podporiť odvážnych ľudí, ktorí pracujú v súkromných médiách. Niektoré mená už spomenula Vierka Dubačová v predchádzajúcej rozprave, niektoré som spomenul ja. Opäť, nie musíme ani s týmito ľuďmi vo všetkom súhlasiť, aj oni robia chyby, to teraz nie je o tom, o vytváraní nejakých nedotknuteľných alebo bohov, ale je tu nepochybne skupina ľudí v slovenských médiách, ktorá aj za cenu veľkých osobných rizík robí prácu v náš všeobecný prospech, prospech tohto štátu. A najmä po tej hroznej vražde, myslím si, že viac než kedykoľvek inokedy je dôležité ich podporiť, nie preto, aby si žili tým životným štýlom, ktorým si žijú ľudia, ktorým sa oni venujú, oligarchom a skorumpovaným politikom, aby mali základné vybavenie pre svoju prácu. Ďakujem veľmi pekne.
V. Veteška, podpredseda NR SR: (2005-10-26):
K. Ondriaš, poslanec: Ďakujem za slovo, ja by som veľmi krátko reagoval na pár vyhlásení pani poslankyne. Povedali ste, že návrh zákona narušuje daňový systém. Veď každý normálny zákon alebo návrh zákona naruší daňový systém, lebo daňový systém je nástroj riadenia. Vlastne daňový systém má zmeniť tú spoločnosť. Má zmeniť rozloženie bohatstva spoločnosti, príjmov, však to je základný bod každého návrhu zákona. Veľmi sa mi páčilo, keď ste ma obvinili, že ten návrh je ideologicky podložený. Ja vám prečítam krajiny, kde je sadzba dane progresívna; Belgicko - najvyššia sadzba 53,5 %, Dánsko – 59 %, Francúzsko – 58 %, Holandsko – 52 % a tak ďalej. Ja by som bol veľmi rád, pani poslankyňa, keby ste išli do parlamentu týchto krajín a keby ste im povedali, že ich sadzba dane, ktorá je progresívna, že je ideologicky socialistická alebo komunistická. Ja aj viem, čo by vám na to povedali. Ďalej ste hovorili o tom, že nejaká centrálne riadená ekonomika. Všetky fakty štatistickej ročenky Slovenskej republiky, Eurostatu a OSN hovoria jednoznačne, že reálna mzda na Slovensku nedosiahla úroveň socializmu, v súčasnosti. Reálne dôchodky nedosiahli úroveň socializmu. Reálne sociálne dávky nedosiahli úroveň socializmu. Keď vám len poviem, že hrubý domáci produkt na Slovensku v reálnych cenách vzrástol, je už vyšší o 30 % ako za socializmu, ale reálne platy sú asi o 5 % nižšie ako za socializmu. Keď spočítate kumulatívne, koľko ste menej zaplatili na reálnych platoch, tak je to asi 1 700 miliárd korún za 15 rokov. Len tieto peniaze na platoch sa niekde stratili. Mohol by som veľa hovoriť, ale dotknem sa životnej úrovne. Tu bolo povedané, že životná úroveň sa nemeria podľa toho, čo píšu v novinách. Životná úroveň sa meria podľa toho, koľko si obyvatelia dovolia jesť mlieka, mäsa, masla, zeleniny, a keď si zoberiete súčasné štatistiky, tak všetky tieto položky sú nižšie ako za socializmu. Dokonca idete tak ďaleko, že lekári hovoria, že jeme tak málo zeleniny a potravín a ovocia, že je to až škodlivé. Príjem mliečnych výrobkov je taký nízky, je asi len polovica, ktorá je zdravá. A toto je výsledkom vašej rovnej dane. Ja verím, že návrh zákona pomôže zlepšiť alebo zmierniť sociálne rozdiely na Slovensku. Ďakujem.
Laurenčík, Milan, podpredseda NR SR (2022-02-25):
Ďakujem. To bol posledný príspevok v rozprave. Vyhlasujem všeobecnú rozpravu za skončenú a pýtam sa, či chce zaujať k rozprave stanovisko pani navrhovateľka. Vyhlasujem teraz päťminútovú prestávku pred hlasovaním. (Prestávka.)
Gašpar, Tibor, podpredseda NR SR (2024-10-29):
Ďakujem, na vaše vystúpenie evidujem jednu faktickú poznámku. Pán poslanec Čaučík, máte slovo.
Paška, Pavol, predseda NR SR (2013-02-12):
Hlasujeme. (Hlasovanie. Prítomní 75, za 74, proti 0, zdržalo sa 0. Ruch v sále.) Pätnásť minút. Vyhlasujem prestávku 15 minút. (Pätnásťminútová prestávka.) (Po pätnásťminútovej prestávke.) Dámy a páni, poprosím vás, aby ste zaujali svoje miesta, budeme po krátkej prestávke opäť hlasovať o návrhu vlády na, pán poslanec, na skrátené legislatívne konanie o zákone č. 25. Pán poslanec Hlina. [Opätovné hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 359.]
Jasaň, Viliam, poslanec NR SR (2015-01-29):
Ďakujem pekne, pán minister. Ja už si neviem predstaviť, ako to treba už ináč povedať, tak ako ste im to vysvetlili. Ale ja sa dotknem tej poznámky o spolupráci. Áno, ja som bol pri tom, keď pri anuite sme spolupracovali aj s opozičnými poslancami. Aj vďaka vám sme dostali viac času na to, aby sme mohli spolu s pracovníkmi vášho ministerstva na tú tému debatovať a hľadať nejaké spoločné východiská. Mne sa to celkom pozdávalo. A myslel som si vtedy, že niečo nové tu bude. Ale teraz čo je? Veď sa na to pozrite. Jednak tu nie je skoro nikto, prepáčte, tí, ktorí ste tu, ale čo je najhoršie, je, že tu nikto nediskutuje. Sem si prídu, postavia sa za kecpult alebo reagujú faktickou, povedia si, čo chcú povedať, pourážajú sa, pourážajú nás, teda SMER a predsedu vlády, zdvihnú sa, idú preč. A ostal tu jediný bojovník, ten, ktorý to celé údajne zapríčinil, Ľudvo Kaník ako kôl v plote, ako sa to niekedy hovorilo, a sám sa o to snaží, nikto mu nepomáha, nikto, lebo tie urážky, ktoré tu idú na našu adresu, to nehovoria o nejakej spolupráci. A ja by som naozaj, a som tu deviaty rok, raz aj by som sa chcel dožiť nejakej takej spolupráce, aká bola pri anuite, lebo toto je naozaj o ľuďoch. A, ľudia, ktorí to tu pozerajú, pozrite sa, aká je tu diskusia, ako sa tu nevecne diskutuje, ako tu len niektorí urážajú a nadávajú na tých nešťastných smerákov. A popri tom boli to práve tí, ktorí toto všetko zapríčinili. My sa už len snažíme riešiť to, čo nedokázali správe nastaviť a správne urobiť. Ďakujem pekne. (Potlesk.)
Kollár, Boris, predseda NR SR (2020-05-13):
Prosím, prezentujme sa a hlasujeme. (Hlasovanie.) Prítomných 140 poslancov, za 50, proti 88, zdržali sa 2. Návrh sme neschválili.
Hrušovský, Pavol, podpredseda NR SR (2010-10-14):
Pán poslanec Valocký.
Bugár, Béla, podpredseda NR SR (2011-04-05):
Tak vás pozývam.
Baška, Jaroslav, poslanec NR SR (2012-02-29):
... prehodnotiť počet vojenských obvodov tu na Slovensku, možno niektoré zrušiť a niektoré vojenské obvody zredukovať alebo zmeniť hranice týchto vojenských obvodov, následne urobiť, teda urobiť predtým, než sa to odovzdá mestám a obciam urobiť pyrosanáciu a takýmto spôsobom tento problém riešiť alebo riešiť prístup do už potom do bývalých vojenských obvodov. Ja si myslím, že je to oveľa korektnejšie k občanom, ako to riešiť touto novelou. Ďakujem veľmi pekne.
Janíková, Mária, poslankyňa NR SR (2017-05-19):
Vážená pani poslankyňa Jurinová, s vami môžem súhlasiť v tej prvej časti, že naozaj tá správa pani ombudsmanky je veľmi kvalitná. Sú tam systémové kroky, sú tam poukázané na veci, ktoré tie podnety naozaj zistili tie kontroly. Ale ja z druhej časti ako musím apelovať a, viete, ombudsmani a tieto správy, ja ich berem, že naozaj tam poukázať na tie systémové kroky, na všetko. Vy hovoríte, že práva toho zdravotne postihnutého boli znevýhodnené. Ale sú to práva aj toho dieťaťa a vyťahovať jednu vec v tom systéme, v tom celom kolobehu, je to teraz na súde. My nevidíme konkrétne veci, my nevidíme, prečo tá sociálna pracovníka takto sa uzniesla. Či tá stará mama dala podnet na súd, alebo v akom to je štádiu. Naozaj sú to veci, ktoré ja berem, tieto správy, aby nám poradili, čo je zlé v systéme, čo je zlé v ministerstvách, čo je zlé v celej tej mašinérii. Ale nie v jednom prípade kritizovať všetko. A vy ste špecialistka na to, že naozaj jednu vec vytiahnuť a všetko je zlé. Takže toto by som trošku tak podotkla. Pozrime sa na to naozaj, čo treba zmeniť v systéme, ako treba možno dať iné, keď je to v práve dieťaťa alebo toho zdravotne postihnutého, možno na tie súdy, aby rýchlejšie konali alebo naozaj systémové veci. Ale nevidíme do toho, čo je v súdnych spisoch, nevidíme, čo je v spisoch sociálnych pracovníkov. Čiže ďakujem.
P. Paška, predseda NR SR: (2009-04-16):
Poprosím vás, ešte sme nedokončili prvé čítanie o vládnom návrhu zákona o niektorých opatreniach týkajúcich sa Slovenského rozhlasu a Slovenskej televízie . Ostali nám faktické poznámky na vystúpenie pani poslankyne Vášáryovej. Pani poslankyňa Tóthová.
Mihál, Jozef, poslanec NR SR (2016-05-18):
Ďakujem. Ja si teda niečo nechám na záverečné slovo. Ale tu len tak politologicky. Tak, pán kolega Gál, ste pravičiar alebo ľavičiar? Pretože pravičiar by zastával takýto návrh, ktorým sa zjednoduší podnikateľské prostredie. Ľavičiar by použil presne takú rétoriku, akou ste vy obhajovali, že sociálny fond má zostať povinný. Veď toto by som čakal, keby tu sedel pán premiér Fico, tak takto by to asi komentoval, pán minister Richter by to takto komentoval, lebo sú tu nejaké darebácke firmy, ktoré sa o svojich zamestnancov nestarajú. Ja netvrdím, že všetky firmy a všetci podnikatelia pri zrušení povinného sociálneho fondu sa začnú zrazu sami od seba starať úžasným spôsobom o zamestnancov. Nepochybne sú tu aj takéto darebácke firmy, ako hovoríte, ale kvôli tomu aby sme všetkým nariaďovali takúto byrokraciu spojenú s nejakým sociálnym fondom, tak to teda nie! Ja ako pravičiar, a k tomu sa hlásim, som za zdobrovoľnenie sociálneho fondu. Vy ste ešte donedávna tiež boli pravičiar, aspoň tak som vás vnímal. No ale dnes používate ľavicovú rétoriku. Tak čo ste, ryba alebo rak? (Reakcia z pléna.)
Galko, Ľubomír, poslanec NR SR (2013-01-30):
Ďakujem pekne. Jedna poznámka. Pán kolega Simon, k tomu, čo si hovoril, dovolím si poznamenať, že vyhradzovať poľovný revír pre pána prezidenta by bolo úplne zbytočné, pretože podľa posledných medializovaných informácií pán prezident v podstate ani moc nepoľuje a uprednostňuje radšej futbal v Limbachu alebo na Tehelnom poli. Takže si myslím, že to by bolo zbytočné a kontraproduktívne. Ďakujem pekne.
Jurinová, Erika, podpredsedníčka NR SR (2013-10-24):
Pán poslanec Mikuš.
Golian, Ján, poslanec NR SR (2010-10-12):
Ďakujem za slovo. Pán poslanec Záhumenský, hovorili ste vo svojom vystúpení také demagogické veci, na ktoré musím proste reagovať. Za vašej vlády a za vlády spolu s vašimi satelitmi bolo prioritou poľnohospodárstvo a vidíme, ako vyzerá poľnohospodársky sektor dnes. Ja nepopieram, že tie dopady z toho opatrenia nebudú. Ale po takom štvorročnom vládnutí, aké bolo, sa nečudujte žiadnej vláde, že takéto opatrenia musí prijímať. Mám tu pred sebou tabuľku, z ktorej vyplýva, že od roku 2006 do roku 2009 klesol počet zamestnancov v poľnohospodárstve o vyše 27-tisíc, len medzi rokmi 2008 a 2009 je to 12-tisíc pracovníkov. A nikto od vás nežiadal vyvodenie politickej zodpovednosti, pretože jednoducho tie súvislosti sú tam iné. Domnievam sa, že týmto svojím vystúpením zbytočne strašíte, pretože ten, kto robí poľnohospodárstvo z presvedčenia, tak dobrých ľudí si nepochybne neprepustí a zachová si ich. A nakoniec kompenzačné opatrenia, ktoré, ako hovoril môj predrečník, sú, ešte v ďalších bodoch budú kompenzovať tento návrh. Ďakujem.
Hargaš, Ján, poslanec NR SR (2024-02-06):
Ďakujem za slovo, pán predsedajúci. Lucia, ty si sa venovala aj premlčacím dobám a lehotám a ja s tebou úplne súhlasím, že to je jedna z tých najnehoráznejších vecí, ktoré táto novela prináša. No a ja mám takú ambicióznu rubriku, že ako to vysvetliť bežnému človeku? Tak to skúsim pre bežného človeka. Premlčanie, to je vlastne doba, počas ktorej je možné niečo vyšetrovať. Ak sa to do tej doby nevyšetrí, tak už toho človeka za ten trestný čin nikdy nemožno súdiť. Čiže keď niekto niečo ukradne dnes a premlčanie je tri roky, tak ak do troch rokov ho nikto neobviní alebo neobžaluje, tak už môže pokojne spávať, lebo už sa to nikdy nevyšetrí. No. Na Slovensku touto novelou budú premlčané trestné skutky pána Kažimíra, pána Výboha, ktorý medzi iným ho, iný, teda medzi, medzi iným môže usvedčiť aj tu pána predsedajúceho Pellegriniho, že zobral úplatok alebo nezobral, nevieme, lebo bude premlčaný ten jeho skutok. Alebo pána Haščáka. No a koalícia sa opakovane zastiera, že sa inšpirovala Nemeckom, Rakúskom a Českom pri návrhu tejto novely. Je to klamstvo. Dnes som vám v rozprave citoval konkrétne paragrafy z nemeckého trestného poriadku, z českého trestného zákona a v každej z týchto krajín by títo páni museli ísť pred súd. To len na Slovensku nejakým zázrakom v tejto časti ste sa neinšpirovali a spravili ste to tak, ako sa vám to hodilo. Čiže nie, nerobíme to po vzore Nemecka a Rakúska, robíme to tu pre potreby „našich ľudí“ na Slovensku. Nie, Gašparov pozmeňovák na tomto nič nemení, tejto časti ste sa ani nechytili, čiže tú ste tak nechali, lebo sa vám hodí. A nie, tieto amnestie pre vašich kamarátov neprinesú na Slovensku pokoj. Možno prinesú pokoj vám a vašim ľuďom, pokoj od súdov, pokoj od vyšetrovateľov, ale neprinesú pokoj tejto krajine. Ďakujem pekne.
Laurenčík, Milan, podpredseda NR SR (2021-11-10):
Pán poslanec Eduard Kočiš s faktickou poznámkou.
Figeľ, Ján, podpredseda NR SR (2015-02-06):
Pekné, dobré ráno prajeme všetkým prítomným. Vážené panie poslankyne, páni poslanci, otváram týmto ôsmy rokovací deň 46. schôdze Národnej rady Slovenskej republiky. Obligátny zoznam tých, ktorí požiadali o ospravedlnenie neúčasti, je o niečo dlhší: Michal Bagačka, Jaroslav Demian, Ján Hudacký, Jozef Ježík, Viera Mazúrová, Helena Mezenská, Jozef Mihál, Milan Panáček, Ján Podmanický, Zsolt Simon, Ivan Švejna a Ivan Uhliarik. Budeme pokračovať v prerušenej rozprave v prvom čítaní o návrhu skupiny poslancov na vydanie zákona o hospodárení nezávislých poslancov Národnej rady. Je to tlač 1349. Teraz pán poslanec Mičovský, ktorý je navrhovateľ, môže zaujať miesto, takisto Jozef Bobík, spravodajca, je už tu. Svoje vystúpenie včera neukončil ústne prihlásený pán kolega Martin Fecko. Nech sa páči, pán Fecko, dávam vám týmto slovo a pripraví sa ešte poslankyňa Helena Mezenská. (Pokračovanie rokovania o návrhu skupiny poslancov Národnej rady Slovenskej republiky na vydanie zákona o hospodárení nezávislých poslancov Národnej rady Slovenskej republiky a financovaní ich činnosti a o zmene a doplnení niektorých zákonov , tlač 1349.)
Paška, Pavol, poslanec NR SR (2011-02-03):
Môžu to byť tri minúty.
Jurinová, Erika, podpredsedníčka NR SR (2012-08-03):
Pán Číž, nevykrikujte, prosím!
Grendel, Gábor, poslanec NR SR (2019-04-03):
Ďakujem pekne, pán predsedajúci. Dajte, prosím, hlasovať o tom, že Národná rada Slovenskej republiky berie uvedenú správu výboru pre kontrolu činnosti SIS na vedomie.
Glváč, Martin, podpredseda NR SR (2019-04-05):
Ďalší v rozprave, pán poslanec Janckulík, nech sa páči.
P. Hrušovský, predseda NR SR: (2005-11-09):
(Hlasovanie.) 124 prítomných, 91 za, 32 sa zdržalo, 1 nehlasoval. Národná rada uznesenie schválila. Teraz budeme hlasovať o návrhu uznesenia k prerokovanému bodu programu odpovede členov vlády na písomné interpelácie poslancov podané do 30. septembra 2005, ktorým Národná rada berie písomné odpovede členov vlády na vedomie. Prosím, páni poslanci, prezentujme sa a hlasujme. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 30. septembra 2005 , tlač 1364.) (Hlasovanie.) 119 prítomných, 77 za, 4 proti, 36 sa zdržalo, 2 nehlasovali. Návrh sme schválili. Poprosím o dvojminútovú krátku prestávku. Nech sa páči, pán poslanec Kaliňák.
Glváč, Martin, podpredseda NR SR (2016-12-01):
Pán poslanec Sloboda.
Hort, Milan, podpredseda NR SR (2010-09-08):
Ďakujem pekne, pán spravodajca. Otváram rozpravu. Nedostal som žiadnu písomnú prihlášku, a tak sa pýtam, kto sa do rozpravy hlási ústne? Neevidujem ani takýto pokus o vstup do rozpravy, a preto vyhlasujem rozpravu za skončenú. Chcem poďakovať aj spravodajcovi, aj pánovi generálnemu prokurátorovi. Prerušujem rokovanie o tomto bode programu a budeme hlasovať o chvíľu. Pretože je o dve minúty 11.00 hod., o 11.00 hod. máme schválené hlasovanie, nebudeme začínať ďalší bod. Vyhlasujem teraz prestávku do 10.03 hod., pardon, do 11.05 hod. Poprosím všetkých, ktorí sú v priestoroch parlamentu a chcú sa zúčastniť hlasovania, nech sa dostavia do rokovacej sály. Hlasovať budeme o 11.05 hod. (Prestávka.) (Po prestávke.)
Fico, Robert, predseda vlády SR (2012-07-31):
Dodám aj to, finančná správa bude plne funkčná 1. augusta, od 1. septembra, ospravedlňujem sa, 1. septembra nastupuje informačný systém a všetko ostatné. Ja vás prosím, dámy a páni, môžete nás kritizovať koľko chcete, ja viem, že aj budete, je to vaša úloha, ale toto si nikdy nezmažete z čela, že ste nastavili zle dôchodkový systém a že ste nám nechali takúto sekeru v rozpočte v roku 2012 a že táto sekera bola spôsobená chaosom vo finančnej správe, o ktorom ste sami veľakrát a často hovorili. Dámy a páni, buďme zodpovední, iné riešenie dnes nemáme. Prijmime opatrenia, ktoré dnes Slovensko potrebuje. O jeden mesiac vás žiadame posunúť účinnosť zákona. O jeden jediný mesiac. Nehovoriac o tom, že tento zákon bol v normálnych lehotách predložený do legislatívneho konania, do prvého čítania. Všetky lehoty boli stihnuté, pretože zákon bol podaný pätnásť dní, myslím, pred začiatkom rokovania Národnej rady. Prebehlo medzirezortné pripomienkové konanie, bolo k tomu kopu konferencií, rôznych stretnutí, teraz budete rokovať v prvom čítaní. My chceme len skrátiť lehoty medzi prvým a druhým a tretím čítaním. Jeden mesiac. Nechceme nič iné, lebo máme problém. My sme si to nevymysleli. To nie je pre nás nejaká hračka, že teraz potrebujeme niečo urobiť. Máme vážny problém. Dnes máme deficit v rozpočte 5,3 % k dnešnému dňu. Ak chcete, aby sme vybuchli medzinárodne, chápem, opozícii by sa to možno páčilo, ale mňa vaše pocity nezaujímajú. Mňa ako predsedu vlády zaujíma, či uspejeme a či Slovensko v prípade dvojkoľajnosti vývoja v Európskej únii bude môcť ťahať s tými silnejšími, lebo nás budú vnímať ako zodpovedných a dôveryhodných partnerov. Preto vás veľmi prosím, podporte tento návrh. Tento návrh je dôležitý pre Slovensko, nie pre SMER, pre vládu, pre Slovensko. Ak ho odobríte, tak pomôžete celej Slovenskej republike. Ďakujem veľmi pekne. (Potlesk.)
Hrušovský, Pavol, podpredseda NR SR (2010-08-10):
Panie poslankyne, páni poslanci, ešte pán predseda výboru Žiga poprosil o možnosť oznámiť poslancom dôležitú informáciu. Nech sa páči, pán predseda.
Borec, Tomáš, minister spravodlivosti SR (2015-09-25):
Ďakujem pekne za slovo, pán predsedajúci. Vážené pani poslankyne, poslanci, dňa 28. februára 2014 bolo prijaté novou smernicou upravujúcou oblasť verejného obstarávania, konkrétne smernica Európskeho parlamentu a Rady 2014/24/EÚ o verejnom obstarávaní, pričom smernica Európskeho parlamentu a Rady 2014/25/EÚ o obstarávaní vykonávanom subjektami pôsobiacimi v odvetviach vodného hospodárstva, energetiky, dopravy a poštových služieb a smernica Európskeho parlamentu a Rady 2014/23/EÚ o udeľovaní koncesií. Prvé dve uvedené smernice zrušujú a nahrádzajú doterajšie smernice č. 2004/17/ES a 2004/18/ES a tretia uvedená smernica je úplne novou samostatnou právnou úpravou. Predmetné smernice boli uverejnené v úradnom Vestníku Európskej únie dňa 28. marca 2014, pričom transpozičná lehota na zosúladenie vnútroštátnych právnych poriadkov uplynie 17. apríla 2016. Predkladaný návrh predstavuje nový kódex v oblasti pravidiel verejného obstarávania, ktorým sa novokreované smernice v oblasti verejného obstarávania preberajú do právneho poriadku Slovenskej republiky. Predkladaný návrh zákona okrem transpozície vyššie uvedených smerníc recipuje aj požiadavky skôr transponovaných smerníc týkajúcich sa verejného obstarávania. Hlavným cieľom navrhovanej právnej úpravy je zefektívnenie... (Veľký ruch v sále. Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2018-02-08):
Pani poslankyňa Grausová, do rozpravy.
P. Hrušovský, predseda NR SR: (2003-09-22):
(Hlasovanie.) 125 prítomných, 110 za, 15 sa zdržalo. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o zdravotnej starostlivosti. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky, a navrhnúť opravu jazykových alebo legislatívnotechnických nedostatkov predkladaného a prerokúvaného návrhu zákona. Konštatujem, že nie je to tak, preto vyhlasujem rozpravu o tomto bode programu za skončenú. Pristúpime k hlasovaniu o návrhoch zákona ako o celku s odporúčaním gestorského výboru...
J. Mikolaj, podpredseda vlády a minister školstva SR: (2010-02-11):
V uvedenom počte 33 návrhov bolo 20 návrhov z Vysokej školy zdravotníctva a sociálnej práce sv. Alžbety v Bratislave. Vzhľadom na to, že legislatíva nám umožňuje, aby sme v prípade určitého spochybnenia návrhov, ktoré prichádzajú, požiadali Akreditačnú komisiu o prehodnotenie, či návrhy profesorov, ktoré prídu, sú v súlade s akreditáciou príslušnej vysokej školy. Viete, že v máji 2008 ministerstvo školstva vydalo kritériá v rámci hodnotenia komplexnej akreditácie aj na to, ako by mali vyzerať, alebo, aké sú kritériá na menovanie profesorov s tým, že opakujem, Akreditačná komisia posúdi, či tie návrhy, ktoré prichádzajú, sú v súlade s kritériami, ktoré sú povinné. Čiže, v súčasnosti je toto na Akreditačnej komisii a čakáme na stanovisko Akreditačnej komisie. Ďalej by som chcel povedať, že Vysoká škola zdravotníctva a sociálnej práce sv. Alžbety podala na generálnu prokuratúru na ministerstvo školstva sťažnosť, takže v súčasnosti všetkých 20 návrhov je na generálnej prokuratúre. Ďakujem pekne.
Hort, Milan, podpredseda NR SR (2011-04-05):
Pán kolega, pán kolega, pán kolega Kaník, skúste reagovať na pána Janiša, nenapodobňujme tých, čo pred nami to robili.
Grendel, Gábor, poslanec NR SR (2017-09-11):
Ďakujem pekne. Naozaj iba jedna stručná faktická poznámka. Pán poslanec, neverili by ste, s kým bol jeden z tých prokurátorov, ktorých ste spomínali, minulý pondelok v Albrechte na obede.
Figeľ, Ján, podpredseda NR SR (2013-06-25):
Do rozpravy sa hlási pani navrhovateľka. Nech sa páči.
Adamčík, Eduard, poslanec NR SR (2019-11-28):
Ďakujem za slovo, pán predsedajúci. V rozprave vystúpili tri poslankyne, pričom bol podaný jeden pozmeňujúci návrh pani poslankyne Cigánikovej. Pán predsedajúci, keďže predkladateľ v rozprave vzniesol výhradu v zmysle § 94 ods. 2 rokovacieho poriadku a nesúhlasí s pozmeňujúcim návrhom, tak nemôžeme o ňom hlasovať.
V. Palko, poslanec: (2001-12-11):
I. Presperín, podpredseda NR SR: Poslanec Langoš. J. Langoš, poslanec: Ďakujem pekne za slovo. Na podporu návrhu, ktorý tu vyslovili dvaja poslanci Pál Farkas a Sergej Kozlík, na navýšenie finančných prostriedkov na rozbehnutie práce Národného bezpečnostného úradu, ale aj na podporu môjho návrhu navýšiť rozpočet na obranu na výšku 2 % očakávaného hrubého domáceho produktu, mi dovoľte, aby som citoval Ronalda Regana, keď sa ho pýtali, čo považuje za dôležitejšie alebo prednejšie, či vyrovnaný rozpočet alebo navýšenie obranného rozpočtu. Povedal, že vyrovnaný rozpočet mu je z duše ukradnutý, prvoradá je pre neho aj vládu USA porážka komunizmu, čo sa nakoniec aj stalo. A ako vidieť, liberáli a libertariáni opäť nemali pravdu, keď v čase zavádzania embarga voči ZSSR ostro protestovali a používali argument voľného obchodu ako spásy ľudstva, opak bol pravdou. Embargo a ďalšie prvky Reganovej doktríny viedli k oslobodeniu východnej Európy, čo malo za následok pozitívny efekt na oboch stranách. Ďakujem. I. Presperín, podpredseda NR SR: Pani poslankyňa Sabolová.
J. Jasovský, poslanec: (2004-03-03):
Otázka železníc, pán minister, bude dochádzať k privatizácii nákladnej dopravy určite v polovici budúceho roka a vy o tom dobre viete, pán minister. A o tú Slovenskú poštu naozaj máme strach, pretože nie sme jasnovidci, ale v zákone neexistuje žiadny blokačný mechanizmus, ktorý by neumožnil privatizáciu Slovenskej pošty, a z toho máme strach. Ak dôjde k privatizácii a finančné skupiny môžu mať záujem o lukratívny majetok Slovenskej pošty, ktorý predstavuje miliardy korún, nevidím dôvod, že by tento majetok nebol skúpený, a nevidím dôvod, aby tento majetok poskytoval potom poštové služby pre občanov tohto štátu. Takže v tom ten strach je, a preto sa obávame, že v § 14 by mal byť blokačný mechanizmus, ktorý by zablokoval možnosť predaja Slovenskej pošty alebo umožnil inému operátorovi používať sieť Slovenskej pošty na poskytovanie najmä univerzálnej služby. Takže si myslím, že tú logiku naše vystúpenia majú a naozaj sme nevystupovali v túto chvíľu ako opoziční poslanci, ale ja som rád, že vystupujeme ako opoziční poslanci, pretože, pán minister, je známe, že v tejto snemovni koaliční poslanci vôbec nevystupujú, tí sa riadia len rozhodnutím koaličnej rady. Ťažko ich vidieť za týmto „kecpultom“, aby niečo povedali k navrhovaným zákonom. A, pán minister, nemáte pravdu, že Slovenská pošta len v období posledných dvoch rokov produkuje zisk. Produkovala vždy zisk za čias, keď som ja bol generálnym riaditeľom Slovenskej pošty a to už je pekný kus rokov. A nemyslím si, že je správne, že zvyšovať zisk Slovenskej pošty je zámerom len to, že bude dochádzať k prepúšťaniu. Ja chápem, že mzdové prostriedky predstavujú, objem mzdových nákladov predstavuje 68-percentný podiel na celkových nákladoch Slovenskej pošty, ale to je to najprimitívnejšie likvidovať ľudí a tým zvyšovať zisk aj možno preto, aby ten, ktorý dá peniaze do privatizácie, ich zo Slovenskej pošty získal naspäť. Takže, pán minister, vystupoval som naozaj ako odborník, ktorý Slovenskú poštu pozná, ktorý má v tej brandži odrobených viac ako 30 rokov, a nevystupoval som len ako opozičný poslanec, ale ako odborník a budem presadzovať to, tak ako som povedal, aby blokačný mechanizmus na predaj Slovenskej pošty v tomto zákone bol, v opačnom prípade budeme podporovať neprijatie tohto zákona v tejto snemovni. Ja poznám situáciu v Európe aj v pošte, pošta nie je nikde privatizovaná a vy, pán minister, môžete povedať dnes čestné slovo, že privatizovaná nebude, ten zákon to umožní aj bez vášho súhlasu. Ďakujem pekne. (Potlesk.)
Šudík, Tomáš, poslanec NR SR (2023-06-22):
Ďakujem za slovo, pán predsedajúci. A ďakujem aj za vašu odpoveď. Všetky moje otázky, ktoré som aj v minulosti dával v rámci PPA-čky alebo činnosti ministerstva pôdohospodárstva, majú svoj zmysel. A vedel som ich, prečo ich dávam. A ja minimálne od minulého roku, decembra, aj na rôznych tlačových konferenciách, ale aj tu v parlamente som poukazoval, okrem pána Kadnára napríklad aj na ľudí ako je pán Kiss, pán Vincent Danko, pani Nouzovská, pán Ondráš a záhadne dnešná akcia týchto ľudí nejako zobrala. Takže ja tu niečo od decembra tvrdím, nikto ma pomaličky nepočúval, poukazoval som ešte vášmu predchodcovi pánovi Vlčanovi na týchto ľudí, poslal množstvo pochybností o týchto ľuďoch a dneska sa všetko zázračne deje. Tak preto aj tieto otázky som smeroval, dokonca aj keď bolo hlasovanie o dôvere vlády, ja nemám nič proti žiadnemu členovi tejto novej vlády, ktorá vznikla, ale ja som hovoril, že nemôžem novú vládu podporiť z dôvodu, že podľa mňa existuje agromafia na rezorte pôdohospodárstva, a tým som myslel ešte to bývalé vedenie a tých všetkých ľudí, ktoré tam zanechalo, pretože títo ľudia nemajú určite čisté svedomie. A si myslím, že to, čo v minulosti aj bolo tak medializované a skončil bývalý šéf PPA pán Kožuch, to isté je aj pán Kiss. A ešte uvidíme, čo všetko sa v rámci týchto káuz vznikne a bude. Takže možno aj touto cestou takto nepriamo vás vyzvať, aby ste si urobili aj medzi tými poradcami a bývalými ľuďmi, ktorí boli zamestnaní ešte za bývalého vedenia, poriadok, pretože si myslím, že vám môžu len uškodiť a uškodiť tejto novej vláde. A ja verím, že toto, čo sa stalo dnes, je len začiatok celej chronológie, ktorá ešte príde aj k auditu, ako bol vlastne ten audit pre PPA-čku spravený spoločnosťou PwC. Mohli by ste sa pozrieť aj na to, ale aj to, čo sa deje v súčasnosti v LPM Ulič po skončení pána Mičovského a nastúpení nového ministra, ako boli porušené staré zmluvy, zázračne boli dané zmluvy spoločnostiam a ľuďom, ktorí predtým kritizovali pána Mičovského. Je to... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-09-21):
Pán poslanec Kuffa.
Hrnčiar, Andrej, podpredseda NR SR (2019-02-12):
Ďakujem. Vyhlasujem všeobecnú rozpravu za skončenú a prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Miroslava Beblavého a Simony Petrík na vydanie zákona, ktorým sa mení zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov . Návrh zákona je pod tlačou 1277. Návrh na jeho pridelenie na prerokovanie výborom je v rozhodnutí č. 1345. Dávam slovo poslankyni Simone Petrík, aby návrh zákona uviedla.
Paška, Pavol, predseda NR SR (2014-11-09):
Pani poslankyňa Vášáryová.
Paška, Pavol, predseda NR SR (2014-09-10):
Hlasujeme o vašom návrhu. (Hlasovanie.) 139 prítomných, 58 za, 71 proti, 9 sa zdržalo, 1 nehlasoval. Návrh sme neschválili. Pani podpredsedníčka Jurinová.
Figeľ, Ján, podpredseda NR SR (2012-10-30):
S ďalšou faktickou poznámkou pani poslankyňa Eva Hufková.
Kažimír, Peter, minister financií SR (2016-09-06):
Ďakujem. Cieľom tohto zákona je vykonať zmeny v národnej úprave centrálnych depozitárov, teda v zákone o cenných papieroch, spočívajúcej hlavne vo vypustení úpravy duplicitnej s priamo vykonateľných nariadením Európskeho parlamentu a Rady. Ide o zlepšenie vyrovnania transakcií s cennými papiermi v Európskej únii v centrálnych depozitároch cenných papierov. Ide napríklad o zavedenie takzvaného „single passport“ princípu, teda cezhraničné pôsobenie na základe povolenia centrálneho depozitára cenných papierov príslušným dohliadacím orgánom. Naším cieľom je zároveň implementovať, transponovať smernicu Komisie a Európskeho parlamentu, pokiaľ ide o nahlasovanie skutočných alebo možných porušení právnych predpisov finančnými inštitúciami príslušným orgánom dohľadu nad finančným trhom, teda v podmienkach Slovenskej republiky Národnej banky Slovenska. Ide o takzvaný whistleblowing. Ide o dosiahnutie väčšej ochrany nahlasujúcich osôb pred diskriminačným konaním zamestnávateľov a to prostredníctvom vytvorenia špeciálnych komunikačných kanálov v Národnej banke Slovenska. V ďalšom sa snažíme riešiť podnety z aplikačnej praxe, najmä pokiaľ ide o zapojenie centrálnych depozitárov do projektu TARGET2-Securities. Ide o systém Európskej centrálnej banky na zúčtovanie a vyrovnanie obchodov s cennými papiermi. Toľko na úvod. Ďakujem.
Petro, František, poslanec NR SR (2014-01-31):
Ďakujem pekne. Vážená pani predsedajúca, vážený pán minister, kolegyne, kolegovia, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o výbušninách, výbušných predmetoch a munícii a o zmene a doplnení niektorých zákonov (tlač 706) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 22. októbra 2013 č. 865 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre obranu a bezpečnosť. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 380 z 21. januára 2014, Výbor Národnej rady Slovenskej republiky pre hospodárske záležitosti uznesením č. 262 z 21. januára 2014, Výbor Národnej rady Slovenskej republiky pre pôdohospodárstvo a životné prostredie uznesením č. 227 z 20. januára 2014, Výbor Národnej rady Slovenskej republiky pre obranu a bezpečnosť uznesením č. 129 z 23. januára 2014. V časti IV je uvedených 98 pozmeňujúcich a doplňujúcich návrhov. Gestorský výbor odporúča o všetkých bodoch spoločnej správy hlasovať spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o výbušninách, výbušných predmetoch a munícii a o zmene a doplnení niektorých zákonov schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 28. januára 2014 č. 266. Týmto uznesením ma výbor zároveň poveril ako spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem pekne, pani predsedajúca, skončil som, otvorte, prosím, rozpravu.
Vážny, Ľubomír, podpredseda vlády SR pre investície (2013-12-05):
Na záver chcem zdôrazniť, že chceme užšie spolupracovať tiež v oblasti vedy, výskumu, vývoja a transferu technológií. Čínska strana je priaznivo naklonená uskutočneniu sympózia na tému inovácií, technologickej spolupráce a medzinárodného transferu technológií v Slovenskej republike. Tiež je potrebné uviesť, že predseda štátnej rady Li Keqiang pozval pána premiéra na návštevu Číny, v reakcii na recipročné pozvanie vyjadril takisto záujem prísť na Slovensko, aby sa rozvíjal vzájomný čulý obchodný ruch medzi našimi krajinami. Ďakujem za pozornosť, skončil som.
Bugár, Béla, podpredseda NR SR (2017-12-07):
Prezentujme sa a hlasujme. Hlasujeme o bodoch zo spoločnej správy s odporúčaním gestorského výboru schváliť. (Hlasovanie.) Prítomných 134 poslancov, za 91, proti 1, zdržalo sa 41 poslancov, 1 nehlasoval. Konštatujem, že tieto body sme schválili. Nech sa páči.
Cigániková, Jana, poslankyňa NR SR (2016-04-26):
Ďakujem. A súčasne upozorniť na nevyhnutnosť zmien a navrhnúť možné riešenia, nie je ľahké. (Ruch v sále. Odmlčanie sa rečníčky.)
Dostál, Ondrej, poslanec NR SR (2019-01-31):
Pán predsedajúci, keďže nebol schválený žiadny pozmeňujúci návrh, sme v treťom čítaní. Otvorte, prosím, rozpravu.
P. Pelegrini, poslanec: (2010-02-03):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie.  Konštatujem, že uvedený návrh spĺňa  z  formálnoprávnej stránky  náležitosti  uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 7. januára 2010 č. 1418 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodársku politiku a výbor pre verejnú správu a regionálny rozvoj. Za gestorský výbor navrhujem výbor pre hospodársku politiku a odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní odo dňa ich pridelenia. Pani predsedajúca, otvorte, prosím, rozpravu.
Čislák, Viliam, minister zdravotníctva SR (2015-11-24):
Ďakujem pekne. Vážená pani predsedajúca, vážené pani poslankyne, vážení páni poslanci, predmetom úpravy predloženého návrhu zákona je odstránenie transpozičných nedostatkov súvisiacich so smernicou 2004/23 Európskeho spoločenstva, Rady a Európskeho parlamentu ustanovujúcou normy kvality a bezpečnosti pri darovaní, odoberaní, testovaní, spracovaní, konzervovaní a skladovaní a distribúcii ľudských tkanív a buniek, a to vo vzťahu k výkonu inšpekcie tkanivových zariadení. Riešia sa aj niektoré problémy z aplikačnej praxe, predovšetkým zavádza sa povinný systém kvality predtkanivového zariadenia, upravujú sa povinnosti poskytovateľov zdravotnej starostlivosti vo vzťahu k zabezpečeniu poskytovania zdravotnej starostlivosti pri preprave dieťaťa transportným inkubátorom a pri preprave dieťaťa, ktorému zlyhávajú základné životné funkcie, ktoré bezprostredne ohrozujú jeho život, medzi zdravotníckymi zariadeniami ústavnej zdravotnej starostlivosti. Upravuje sa poskytovanie zdravotnej starostlivosti pri udalostiach s hromadným postihnutím osôb a s tým súvisiace povinnosti operačného strediska a ambulancií záchrannej zdravotnej služby. Pre administratívnu náročnosť platnej právnej úpravy sa upravuje, že medzinárodnú klasifikáciu chorôb bude zverejňovať Ministerstvo zdravotníctva Slovenskej republiky na svojom webovom sídle. Predmetom úpravy vládneho návrhu zákona je aj stanovenie minimálnej výšky základnej zložky mzdy pre vymedzenú skupinu zdravotníckych pracovníkov, ktorí pracujú u takého poskytovateľa zdravotnej starostlivosti, ktorý prevádzkuje zariadenie ústavnej zdravotnej starostlivosti, a u poskytovateľa, ktorý prevádzkuje ambulanciu záchrannej zdravotnej služby. Ďakujem pekne za pozornosť vážené panie poslankyne, páni poslanci.
Tabák, Romana, poslankyňa NR SR (2020-07-23):
Ďakujem za slovo. Pán opozičný poslanec Blanár, prepáčte, ale obsah vašej rozpravy je v preklade pre tých, ktorí nerozumejú: Blá-blá-blá, blá-blá-blá-blá-blá. A ešte som si zapamätala, že blá-blá-blá, blá-blá-blá, blá-blá-blá, blá, blá, blá. Ďakujem. (Potlesk.)
Glváč, Martin, podpredseda NR SR (2018-10-17):
S reakciou? Nie. Pýtam sa, či sa chce prihlásiť do rozpravy niekto ústne. Jeden poslanec. Končím možnosť prihlásiť sa. Nech sa páči, pán poslanec Madej.
Laššáková, Jana, podpredsedníčka NR SR (2013-03-21):
Chcete reagovať, pani poslankyňa? Nie. Nech sa páči, ďalším prihláseným do rozpravy je pán poslanec Alojz Hlina, máte slovo.
Ledecký Vladimír, poslanec NR SR (2021-09-28):
Hlasovali sme o všetkých bodoch zo spoločnej správy, teraz prejdeme k hlasovaniu o pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu poslanca Dominika Drdula.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 141 poslancov, za 126, proti žiadny, zdržalo sa 15. Konštatujem, že sme tento návrh schválili. Prosím poslanca Milana Kuriaka, aby uviedol hlasovanie o bode 89 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty. Je to tlač 1652. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1652.)
Laššáková, Jana, podpredsedníčka NR SR (2012-11-06):
Pán poslanec Viskupič, nech sa páči.
J. Jasovský, poslanec: (2003-12-03):
Z. Martináková, podpredsedníčka NR SR: Pán poslanec, myslím si, že najhoršie bolo počas vystúpenia pána ministra, myslím si, že už teraz môžeme pokračovať, ale ja by som naozaj chcela poprosiť panie poslankyne, pánov poslancov, aby diskutovali mimo rokovacej sály. Vždy po hlasovaní tu nastane väčší ruch, ale poprosím o korektnosť. Nech sa páči, pán poslanec.
Pellegrini, Peter, predseda NR SR (2015-11-20):
Pán poslanec Hlina.
D. Jarjabek, poslanec: (2005-01-19):
Skupina poslancov, okrem mňa pán poslanec Čaplovič, pán poslanec Lintner a pani poslankyňa Martináková, sme sa dohodli, že dáme novelu zákona o Slovenskej televízii v zmysle veľmi jednoduchom na prvý pohľad a v skutočnosti ide o veľmi vážny problém, ktorý sa pertraktuje v tejto spoločnosti a zvlášť v tomto zaujímavom mediálnom prostredí verejnoprávno-komerčnom a komerčno-verejnoprávnom, kde pojem verejnoprávnosti nie je celkom definovaný, resp. ťažko definovateľný, resp. každý pod týmto pojmom si skutočne predstavuje niečo iné. A na túto problematiku vzhľadom na to, že ako keby existoval niekoľkoraký výklad a tá konsenzuálna dohoda bola v nedohľadne, dovolili sme si dať § 8, kde do pôsobnosti Rady Slovenskej televízie zavádzame nový odsek e) v znení: „e) Rada Slovenskej televízie definuje minimálne raz ročne priority verejného záujmu ako východisko pre rozpracovanie konkrétnej koncepcie programovej služby.“ Prečo Rada Slovenskej televízie? Nuž preto, lebo sa nám zdá, že tento orgán, ktorý je v takej súčinnosti zo zákona s riaditeľom Slovenskej televízie, že vlastne zároveň by mal byť aj kontrolným orgánom a mal by byť akceptovateľný v tomto prípade riaditeľom Slovenskej televízie a vlastne po takomto znení už by nemala byť diferencia ponímania pojmu verejnoprávnosti ani pojmu verejnej služby. To znamená, keď rada minimálne raz ročne definuje priority verejného záujmu, dostane sa do situácie, že tieto priority verejného záujmu bude môcť aj kontrolovať z hľadiska ich plnenia verejnoprávnou Slovenskou televíziou a na základe plnenia a vyhodnotenia bude môcť prijímať také dokumenty a návrhy, ako je napríklad pojem verejnoprávnosti a na základe toho programovú štruktúru, typovú vysielaciu štruktúru, ktorú musí každoročne zo zákona prijímať. Toto je istá pomôcka pre to, aby Rada Slovenskej televízie to jednoducho mala jednoduchšie a tým pádom aby aj riaditeľ Slovenskej televízie mohol čierno-bielo plniť túto definíciu. Nebudem zdôvodnenia čítať. Dôvodovú správu máte na stole. Ale skutočne ide iba o to, aby sa v tomto prípade z hľadiska verejnoprávnej Slovenskej televízie zjednodušil výklad. A podľa tohto návrhu zákona jednoznačne za tento výklad z hľadiska verejnoprávnej Slovenskej televízie bude zodpovedná Rada Slovenskej televízie. čiže preto by som vás veľmi pekne poprosil, aby ste túto novelu zákona o Slovenskej televízii aj takto prijali. Nie je to novela proti nikomu. Je to novela, ktorá je absolútne antipolitická, je to novela, ktorá len definuje istý predmet spoločenského záujmu a robí konkrétneho zodpovedného. A tým konkrétnym zodpovedným z hľadiska tejto novely zákona o Slovenskej televízii by mala byť Rada Slovenskej televízie. Ďakujem za pozornosť. (Potlesk.)
Galko, Ľubomír, poslanec NR SR (2013-06-17):
Ďakujem pekne. Pán minister, na úvod by som chcel oceniť, že ste vystúpili v rozprave, tým pádom môžeme na vás reagovať. Pevne verím, že vystúpite aj potom po mojom vystúpení v rozprave, aby som teda dostal odpovede na niektoré otázky, ktoré nestihnem teraz položiť. Teraz poviem len pár vecí. Vy ste v podstate nepovedali nič k tomu, čo ste mali povedať, k tunelovaniu Vojenskej spravodajskej služby. Vy ste 80 % času len útočili na mňa a venovali ste sa mne. No, musíte mať strašný strach zo mňa, pán minister. Ale nielen vy, ale aj vaši kolegovia. Menej stresu, kľud, bude horšie. Tým vlastne zodpovedám aj to, čo ste povedali, tu začal, aj kolega Martvoň spomínal, áno, budú aj ďalší svedkovia, pán minister. Budú rozprávať aj ďalší svedkovia a budú rozprávať aj ľudia, ktorých máte teraz ešte aktívne v službe. Pretože verejnosť má právo poznať pravdu o tom, čo sa deje na Vojenskom spravodajstve pod vaším vedením. Tie obvinenia Mikulca a jeho otca a ďalších ľudí a čo ja viem koho, to si riešte s nimi. Pokiaľ ja viem, chcú na vás podať všetci civilnú žalobu, to znamená, že k tomu nejak je zbytočné, aby som sa vyjadroval. Ale poviem vám ešte jednu vec, lebo vy ste povedali, že ja som doviedol do spravodajstva ľudí, ktorí sa navzájom sledovali a tak ďalej. Viete, koho ste vy doviedli do spravodajstva? Vy ste doviedli do spravodajstva vagabundov, ktorí navštevujú manželky a partnerky bývalých dôstojníkov Vojenského spravodajstva v ich zamestnaniach a vyhrážajú sa im tam a šikanujú ich tam. Takýchto grázlov vy ste doviedli do Vojenského spravodajstva a takýchto grázlov chránite. Ja vám garantujem, že mne strach nenaženiete. Ja sa takým ľuďom, ako ste vy a ľudia, ktorých ste doviedli do Vojenského spravodajstva, nebudem vyhýbať a postavím sa im čelom a verejnosť sa raz dozvie, koho ste tam vlastne doviedli. Ďakujem pekne. (Potlesk.)
Blaha, Ľuboš, poslanec NR SR (2017-05-18):
Ďakujem pekne. Iba doplnenie. Chcel by som vyjadriť poďakovanie národnej jednotke a celej Národnej kriminálnej agentúre za to, že sa veľmi aktívne chopila otázky boja proti neofašizmu a nerobí výnimky ani v prípade poslancov Národnej rady, ktorí sú neonacistického presvedčenia, čo veľmi silne oceňujem. Z tohto dôvodu by som povzbudil ministerstvo vnútra v tom, aby sa odnímali zbrojné preukazy každému, kto sa hlási k tejto ideológii, kto sa motá okolo kotlebovcov, lebo to sú naozaj potencionálni zločinci, ktorí môžu viesť rasové kriminálne činy. Hnedý mor musíme zastaviť nielen z humanistických dôvodov, ale aj preto, že to je opľúvanie pamiatky našich povstalcov z SNP, opľúvanie našich osloboditeľov z Červenej armády z Ruskej federácie a z ďalších národov, ktorí nás oslobodzovali. Šíriť rasovú nenávisť nie je pubertálna zábavka, ale zločin a ľudia to musia vedieť, a preto musíme veľmi tvrdo zakročiť. Ďakujem, pán podpredseda vlády.
Bagačka, Michal, poslanec NR SR (2014-11-10):
Ďakujem pekne za slovo. Pán predseda, plne súhlasím, pokiaľ, pokiaľ je to naozaj klamstvo a nepravda, že tie firmy sú spojené a že jednoducho firma pentiacka sídliaca na Belize nie je, tak ako pán Lipšic tu nás snaží sa presvedčiť, tak ja by som ešte mu dal taký návrh, že pokiaľ sa teda dokáže to, že to nie je tak, tak keď je taký frajer, tak nech sa vzdá poslaneckého mandátu a nech odíde z politiky. Ďakujem.
Čepák, Rastislav, poslanec NR SR (2015-11-12):
Ďakujem za slovo, pán predseda. V rozprave nevystúpil žiaden poslanec, preto, prosím, dajte hlasovať o bodoch zo spoločnej správy s odporúčaním gestorského výboru schváliť.
Marček, Peter, poslanec NR SR (2018-02-14):
Odpoviem veľmi krátko na toto. Možno v Rusku a v Číne sa zatvárajú novinári, ale v Amerike ich aj vraždia, takže to je všetko. Ďakujem.